**MNB azonosító kód: P03**

**Kitöltési előírások**

**Eseti felvigyázói értesítések**

**Általános előírások**

Eseti adatszolgáltatás minden olyan eseményről, amely során

* az adatszolgáltató azonnali klíringet hajtott végre;
* az adatszolgáltató kiegészítő pénzügyi fedezetet vagy biztosíték pótlékot vetett ki, módosított vagy vont vissza;
* az adatszolgáltató klíringtagjának klíringjoga felfüggesztésre került vagy megszűnt;
* az adatszolgáltató klíringtagja fizetési vagy biztosítékadási kötelezettségének esedékességkor nem tett eleget, vagyis (értékpapír-, pénzoldali, illetve biztosíték) nemteljesítés alakult ki;
* biztosítékok felhasználására került sor;
* kényszerintézkedést kellett foganatosítani;
* új klíringtag vagy energiapiaci alklíringtag csatlakozására került sor;
* az adatszolgáltató a garanciaalap méretének elégtelenségét állapította meg.

Nemteljesítés esetén az adatszolgáltató a nemteljesítő klíringtag által megadott nemteljesítési indokot, a nemteljesítési indokot igazoló dokumentumokat továbbítja az MNB részére.

A táblák helyes kitöltését segítő módszertani útmutatást, illetve a kitöltésénél használható kódokat a 3. melléklet 9. pontja, illetve 4.8. pontja szerinti, az MNB honlapján közzétett technikai segédlet tartalmazza.