#### MNB azonosító kód: R24, R28

**Kitöltési előírások**

## Az állam és a többségi állami tulajdonban lévő gazdálkodó szervezetek, valamint a nem többségi állami tulajdonban lévő, de állam által garantált, éven túli külföldi adóssággal rendelkező gazdálkodó szervezetek külfölddel szemben keletkezett éven túli adóssága egyes adatai

1. **Általános előírások**

1. Az R24 és R28 MNB azonosító kódú adatszolgáltatások szempontjából az állam és a többségi állami tulajdonban lévő gazdálkodó szervezetek körébe a kormány, a kormányzati szervek és ezek alá tartozó szervezetek, a megyei és helyi önkormányzatok és ezek intézményei, valamint a többségi állami tulajdonban lévő gazdálkodó szervezetek tartoznak.

2. A nem többségi állami tulajdonban lévő adatszolgáltatók állam által garantált adóssága akkor keletkezik, ha adósságszolgálatukra (tőketörlesztés, kamatfizetés) az állam kezességet vállal.

3. Az R24 MNB azonosító kódú adatszolgáltatást a nem-rezidensekkel – kivéve a Világbank – szemben újonnan keletkezett, éven túli eredeti lejáratú értékpapír- és hiteltartozásokról, illetve azok korábban az R24, illetve az R28 MNB azonosító kódú adatszolgáltatásokban jelentett adataiban bekövetkezett változásai esetén kell kitölteni.

4. Az R28 MNB azonosító kódú adatszolgáltatás az előző évi R28 és a tárgyévi R24 MNB azonosító kódú adatszolgáltatásokban szereplő hitelek tárgyévre vonatkozó állományi és forgalmi adatait tartalmazza.

5. A táblákban és a jelen kitöltési előírásokban használt fogalmak magyarázatát e melléklet I. E. 5. pontja tartalmazza.

**II. A táblák kitöltésével kapcsolatos részletes előírások**

1. A BEFT6 táblában szereplő „Adósság azonosítót” előzetesen kell kérni, azt az MNB Statisztikai igazgatóság képzi és küldi vissza az adatszolgáltató részére. A visszaküldésre kerülő adósság azonosítót az R24 MNB azonosító kódú adatszolgáltatás BEFT7 és BEFT8 táblájában, valamint az R28 MNB azonosító kódú adatszolgáltatásban is használni kell.

2. Az adatszolgáltatásban használandó devizakódokat a 3. melléklet 4.1. pontja szerinti, az MNB honlapján közzétett technikai segédletben, a többi kódot a 3. melléklet 4.9. pontja szerinti, szintén az MNB honlapján közzétett technikai segédletben meghatározottak szerint kell kitölteni.

3. A „Megjegyzésekben” az alábbiakat kell feltüntetni:

* azt a tényt, hogy a szerződés szerint az állam (a nevében eljáró szerv) garanciát vállal arra, hogy ha szükséges, biztosítja az adósság visszafizetéséhez szükséges devizát,
* a hitelszerződés típusát, amennyiben az i oszlopban azt az „Egyéb” kategóriába sorolták,
* szindikált hitelnyújtás esetén a hitelnyújtásban résztvevő országokat,
* amennyiben a visszafizetés többfajta devizában történik, annak részletezését,
* a rendelkezésre tartási jutalékon kívüli egyéb jutalékokat,
* minden egyéb, a hitelfelvétellel kapcsolatos, hasznosnak tartott megjegyzést.

4. A BEFT7 táblában a BEFT6 táblában jelentett olyan hiteleket kell adósság azonosítónként részletezni, amelyek tőke- és kamatfizetései nem szabályos időszakonként történnek.

Ezt a táblát kell használni a többéves átütemezési szerződések esetén is, amikor a BEFT6 táblában jelentett, teljes átütemezendő összeget éves összetevőkre bontják le.

5. A BEFT8 tábla a BEFT6 és BEFT7 táblában, valamint az R28 MNB azonosító kódú adatszolgáltatás BEFT10 táblájában jelentett adatok módosítására szolgál. A táblában adósság azonosítónként és oszlopnevenként kell megadni a módosított adatokat.

6. A táblák kitöltését segítő módszertani útmutatást, illetve a hibátlan beküldést elősegítő ellenőrzési szabályokat a 3. melléklet 9., illetve 5. pontja szerinti, az MNB honlapján közzétett technikai segédlet tartalmazza.