**MNB azonosító kód: F96**

**Kitöltési előírások**

**Éves beszámolót készítő civil szervezetek mérlege** **és eredménykimutatása**

**Általános előírások**

Az adatszolgáltatás keretében az Országos Bírósági Hivatal az általa elektronikusan feldolgozott és nyilvántartott, a civil szervezetek nem konszolidált éves beszámolójának részét képező mérlegeket és eredménykimutatásokat köteles megküldeni évente egy alkalommal, ezer forintban, .csv formátumban. Az adatszolgáltatásnak a naptári évvel megegyező üzleti éves és a naptári évtől eltérő, de a tárgyév során záruló üzleti évvel rendelkező civil szervezetek mérlegeit és eredménykimutatásait is tartalmaznia kell. Az adatállományokban – civil szervezetenként egy sorban – szerepeltetni kell a civil szervezetek törzsszámát (az adószám első nyolc karaktere), megnevezését, az üzleti év kezdetének és végének dátumát, a beszámoló típusát, valamint a tárgyévi mérleg- és eredménykimutatás adatokat. Az adatszolgáltatásnak tartalmaznia kell az adószámmal nem rendelkező civil szervezetek adatait is. Az adószámmal nem rendelkező civil szervezetek esetében a törzsszám mezőt üresen kell hagyni.